CELEX: 62009CB0286
Language: sk
Date: 2010-07-09 00:00:00
Title: Spojené veci C-286/09 a C-287/09: Uznesenie Súdneho dvora (siedma komora) z  9. júla 2010 (návrhy na začatie prejudiciálneho konania, ktoré podal Corte d’appello di Roma — Taliansko) — Luigi Ricci (C-286/09), Aduo Pisaneschi (C-287/09)/Istituto nazionale della previdenza sociale (INPS) (Článok 104 ods. 3 prvý pododsek rokovacieho poriadku — Úradníci — Starobný dôchodok — Úhrn dôb poistenia — Článok 11 prílohy VIII Služobného poriadku úradníkov — Zohľadnenie dôb činnosti v Európskych spoločenstvách — Článok 10 ES)

23.10.2010   
            
            
               SK
            
            
               Úradný vestník Európskej únie
            
            
               C 288/14
            
         
      Uznesenie Súdneho dvora (siedma komora) z 9. júla 2010 (návrhy na začatie prejudiciálneho konania, ktoré podal Corte d’appello di Roma — Taliansko) — Luigi Ricci (C-286/09), Aduo Pisaneschi (C-287/09)/Istituto nazionale della previdenza sociale (INPS)
      (Spojené veci C-286/09 a C-287/09) (1)
      
      (Článok 104 ods. 3 prvý pododsek rokovacieho poriadku - Úradníci - Starobný dôchodok - Úhrn dôb poistenia - Článok 11 prílohy VIII Služobného poriadku úradníkov - Zohľadnenie dôb činnosti v Európskych spoločenstvách - Článok 10 ES)
      (2010/C 288/21)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Corte d’appello di Roma
      
         Účastníci konania
      
      
         Odvolatelia: Luigi Ricci (C-286/09), Aduo Pisaneschi (C-287/09)
      
         Odporca: Istituto nazionale della previdenza sociale (INPS)
      
         Predmet veci
      
      Návrh na začatie prejudiciálneho konania — Corte d’appello di Roma — Výklad nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva — Výklad článkov 17, 39 a 42 ES — Dávky v starobe — Úhrn dôb poistenia — Nezohľadnenie obdobia poistenia v spoločnom systéme zdravotného poistenia Európskych spoločenstiev
      
         Výrok uznesenia
      
      Článok 10 ES v spojení so Služobným poriadkom úradníkov Európskych spoločenstiev sa má vykladať v tom zmysle, že mu odporuje vnútroštátna právna úprava, ktorá neumožňuje zohľadniť roky, ktoré štátny príslušník Únie odpracoval v služobnom pomere v inštitúcii Únie, akou je Komisia Európskych spoločenstiev, alebo v orgáne Únie, akým je Hospodársky a sociálny výbor, na účely vzniku nároku na starobný dôchodok na základe vnútroštátneho režimu, či už ide o predčasný alebo riadny starobný dôchodok dotknutej osoby.
      
         (1)  Ú. v. EÚ C 233, 26.9.2009.